Uznesenie Mestského súdu Bratislava III sp. zn. B1-48Exre/177/2022 z 27. 2. 2025
Uznesenie Mestského súdu Bratislava III z 27. februára 2025, sp. zn. B1-48Exre/177/2022, ECLI:SK:MSBA3:2025:1122203436.2
Súd: Mestský súd Bratislava III
Spisová značka: B1-48Exre/177/2022
ECLI: ECLI:SK:MSBA3:2025:1122203436.2
Dátum vydania: 27. 2. 2025
Forma: Uznesenie
Oblasť práva: Obchodné právo, Obchodné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava III B1-48Exre/177/2022 1122203436 27. 02. 2025 JUDr. Zuzana Hlistová ECLI:SK:MSBA3:2025:1122203436.2
Uznesenie Mestský súd Bratislava III vo veci konania o zosúladenie údajov so skutočným právnym stavom pri obchodnej spoločnosti: PEMA team, s.r.o., Šustekova 51, 851 04 Bratislava - mestská časť Petržalka, IČO: 36 247 774, zapísaná v obchodnom registri Mestského súdu Bratislava III, v odd.: Sro, vl.č. 160125/ B, takto rozhodol: I. Súd pri obchodnej spoločnosti: PEMA team, s.r.o., Šustekova 51, 851 04 Bratislava - mestská časť Petržalka, IČO: 36 247 774, zapísaná v obchodnom registri Mestského súdu Bratislava III, v odd.: Sro, vl.č. 160125/B vymazáva údaje v časti: VI. Predmet podnikania 2.prevádzkovanie detektívnej služby v rozsahu §4 ods.1 písm. a),b),c),d),e),f) zákona č. 473/2005 Z.z. o súkromnej bezpečnosti v znení neskorších predpisov z Obchodného registra. II. Obchodná spoločnosť, PEMA team, s.r.o., Šustekova 51, 851 04 Bratislava - mestská časť Petržalka, IČO: 36 247 774, zapísaná v obchodnom registri Mestského súdu Bratislava III, v odd.: Sro, vl.č. 160125/ B, je povinná zaplatiť súdny poplatok vo výške 50,00 eur v lehote do 3 dní od právoplatnosti uznesenia. odôvodnenie: 1.Podaním zo dňa 25.04.2022 bolo súdu doručené oznámenie KRPZ v Trnave č. KRPZ- TTB-2022/003064-066 o zániku oprávnenia zapísanej osoby prevádzkovať detektívnu službu ku dňu 22.04.2022 na základe licencie PD 000070 vydanej dňa 24.03.2011, vzhľadom k čomu zapísanej osobe zaniklo oprávnenie vykonávať podnikateľskú činnosť v uvedenej oblasti. 2.Mestský súd Bratislava III je príslušný registrový súd (ďalej len „registrový súd") v konaní o zosúladenie údajov v obchodnom registri so skutočným právnym stavom podľa § 278 písm. b) zákona č. 161/2015 Z. z. Civilný mimosporový poriadok v príslušnom znení (ďalej len „Cmp"). 3.Podľa § 289 Cmp konaním o zosúladenie údajov sa má dosiahnuť zhoda zápisu v obchodnom registri so skutočným právnym stavom inak ako na základe návrhu na zápis údajov do obchodného registra. 4.Podľa § 291 odsek 1 Cmp ak sa konanie o zosúladenie údajov začína bez návrhu, registrový súd v uznesení o začatí konania uvedie, aké údaje majú byť do obchodného registra zapísané. 5.Podľa § 291 odsek 2 Cmp súdy a iné orgány vždy upozornia registrový súd na nezhodu medzi skutočným právnym stavom a stavom zápisu v obchodnom registri, ak tieto skutočnosti zistia pri svojej činnosti.
6.Podľa § 292 odsek 1 Cmp. účastníkmi konania o zosúladenie údajov sú navrhovateľ, zapísaná osoba a osoba, ktorej údaje majú byť do obchodného registra zapísané alebo z obchodného registra vymazané. 7.Podľa § 294 odsek 1 Cmp návrh na začatie konania alebo uznesenie o začatí konania doručí registrový súd účastníkom a vyzve ich. aby sa vyjadrili, či s vykonaním zápisu údajov do obchodného registra súhlasia, alebo aby uviedli skutkové tvrdenia alebo právne dôvody, ktoré bránia vykonaniu zápisu. 8.Podľa § 297 odsek 1 Cmp súd rozhoduje uznesením. 9.Podľa ust. § 297 ods. 2 Cmp zápis údajov do obchodného registra vykoná registrový súd v deň vydania uznesenia. 10.Podľa § 298 ods. 2 CMP, ak registrový súd rozhodne o vykonaní zápisu do obchodného registra, súčasne uloží zapísanej osobe zaplatiť súdny poplatok vo výške, v ktorej by zapísaná osoba bola povinná zaplatiť súdny poplatok za návrh na zápis údajov do obchodného registra. 11. Podľa § 24 Cmp, konanie je začaté doručením návrhu na začatie konania súdu alebo vydaním uznesenia o začatí konania. 12. V predmetnej veci súd dňa 05.02.2025 vydal uznesenie o začatí konania o zhode ohľadom výmazu činnosti, k výkonu ktorej zapísanej osobe zaniklo oprávnenie a ktoré následne spolu s výzvou doručil zapísanej osobe na vyjadrenie. Zapísaná osoba na výzvu zo dňa 05.02.2025 reagovala písomným podaním doručeným súdu dňa 20.02.2025 v ktorom s výmazom činnosti súhlasila. 13. Keďže v konaní bola nesporne preukázaná strata oprávnenia podnikať v oblasti prevádzkovania technickej služby podľa zák. 473/2005 Z.z. o poskytovaní služieb v oblasti súkromnej bezpečnosti a uvedená činnosť do vydania rozhodnutia súdu nebola z obchodného registra pri zapísanej osobe vymazaná v rámci konania o zápise údajov do obchodného registra, registrový súd mal preukázanú nezhodu zápisu v obchodnom registri so skutočným právnym stavom a preto rozhodol tak, ako je uvedené vo výrokovej časti uznesenia. 14. V rozhodnutí podľa § 297 CMP o vykonaní zápisu uloží registrový súd zapísanej osobe povinnosť zaplatiť súdny poplatok. Nakoľko súd rozhodol o vykonaní zápisu do obchodného registra, uložil zapísanej osobe - obchodnej spoločnosti povinnosť zaplatiť súdny poplatok vo výške 50- eur podľa Položky 17 písm. c) Sadzobníka súdnych poplatkov, t. j. vo výške, v ktorej by zapísaná osoba bola povinná zaplatiť súdny poplatok, ak by bola podala riadny a včasný návrh na zápis údajov do obchodného registra (výrok II.). Poučenie: Proti tomuto uzneseniu vo vzťahu k výroku I. a II. možno podať odvolanie do 15 dní odo dňa doručenia, na Mestskom súde Bratislava III, proti rozhodnutiu ktorého smeruje, a to v dvoch vyhotoveniach. V odvolaní sa popri všeobecných náležitostiach, akými sú ktorému súdu je určené, kto ho robí, ktorej veci sa týka, čo sa ním sleduje, podpis, a ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania, uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že : a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci
Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolanie treba predložiť s potrebným počtom rovnopisov a s prílohami tak, aby jeden rovnopis zostal na súde a aby každý účastník dostal jeden rovnopis, ak je to potrebné. Ak účastník nepredloží potrebný počet rovnopisov a príloh, súd vyhotoví kópie na jeho trovy.

Zdroj: KAUZIS.SK – https://www.kauzis.sk/judikatura/r/ECLI:SK:MSBA3:2025:1122203436.2 (dáta aktuálne k 15. 11. 2026). Záväzné je znenie zverejnené súdom.




